
Comisia pentru buget, finanţe şi bănci

Bucureşti,  08.10.2003    

Nr. 22/565

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, cu care comisia noastră a fost sesizată în fond cu adresa Biroului Permanent nr.597 din 6 octombrie 2003.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti  8.10.2003

Nr.22/565

RAPORT

asupra proiectului de Lege pentru aprobarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător

Cu adresa nr.597 din 6 octombrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător.
La întocmirea raportului s-au avut în vedere avizul Consiliului Legislativ şi al Consiliului Economic şi Social. 

La lucrările comisiei au participat 24 deputaţi, din totalul de 25 membri ai comisiei.

Prezentul proiect de Lege are ca obiect de reglementare constituirea cadrului legal pentru crearea mecanismului de recuperare a sumelor cheltuite necuvenit sau pierdute provenind din fonduri comunitare, precum şi a fondurilor de cofinanţare aferente.

In urma examinării proiectului de Lege pentru aprobarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător, în şedinţa din  8 octombrie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 25 septembrie 2003.


Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Consilieri parlamentari:

          Onete Alexandru

          Bărdiţă Mariana

